|  |
| --- |
| **IZVJEŠĆE O PROVEDENOM SAVJETOVANJU** **SA ZAINTERESIRANOM JAVNOŠĆU** |
| Naslov dokumenta | Nacrt Poslovničke odluke o izmjenama i dopunama Poslovnika Općine Virje |
| Stvaratelj dokumenta, tijelo koje provodi savjetovanje | Jedinstveni upravni odjel  |
| Cilj i glavne teme savjetovanja | Javno savjetovanje provedeno je s ciljem prikupljanja mišljenja, primjedbi i prijedloga javnosti o predmetnom nacrtu prijedloga.Razlog pristupanja izradi izmjena i dopuna Poslovnika Općinskog vijeća Općine Virje („Službeni glasnik Koprivničko-križevačke županije“, broj 3/13., 3/18. i 24/20., u daljnjem tekstu: Poslovnik) sadržan je u članku 32. Zakona o izmjenama i dopunama Zakona o lokalnoj i područnoj (regionalnoj) samoupravi („Narodne novine“, broj 144/20.) (u daljnjem tekstu: Zakon), prema kojem je propisana obveza usklađivanja statuta i drugih općih akata s odredbama tog Zakona, a u roku od 60 dana od dana njegovog stupanja na snagu. Nadalje, Poslovnik se usklađuje i s odredbama Zakona o izmjenama i dopunama Zakona o lokalnim izborima („Narodne novine“, broj 144/20.).Člankom 1. nacrta prijedloga ove Poslovničke odluke utvrđuje se da će konstituirajuću sjednicu Općinskog vijeća sazivati pročelnik nadležan za poslove Općinskog vijeća (čl. 12. Poslovnika) ili službenik kojeg je za to ovlastio pročelnik. Ukoliko takvih službenika nema, tada će konstituirajuću sjednicu sazvati ministar pravosuđa i uprave, odnosno od njega ovlaštena osoba, a sve sukladno članku 14. Zakona o izmjenama i dopunama Zakona o lokalnim izborima („Narodne novine“, broj 144/20.).Člankom 2. se na temelju članka 9. Zakona uvodi pravo člana Općinskog vijeća na opravdani izostanak s posla, sukladno sporazumu s poslodavcem a ne kao do sada kao pravo na neplaćeni dopust. Ostaje problem kako će poslodavac tretirati opravdani izostanak s posla što i dalje može biti neplaćeni dopust.Člankom 3. i 4. brišu se riječi zamjenik načelnika s obzirom na ukidanje te dužnosti. Člankom 5. se u članku 25. dodaje odredba o obveznom nadzoru općih akata iz članka 79. Zakona.  Članak 6., dodaje se članak 26.a kojim je preciznije razrađena mogućnost građana da daju prijedloge akata i peticija sukladno članku 6. Zakona.Članak 7., u članak 39.a stavak 2. mijenjan je na način da je kao ovlašteni predlagatelj odluke o privremenom financiranju uz općinskog načelnika i povjerenika Vlade RH dodan i privremeni zamjenik načelnik kada je načelnik onemogućen obavljati svoju dužnost zbog duže odsutnosti ili drugih razloga spriječenosti sukladno članku 48. Statuta. Članci 8. i 9. brišu riječi zamjenik načelnika s obzirom na ukidanje te dužnosti.Članak 10. dodan je novi stavak 2. o mogućnosti elektronske sjednice, sukladno članku 11. Zakona (odnosno članka 37. stavak 5. pročišćenog teksta Zakona).Člankom 11. obvezuje se Odbor za statut i poslovnik Općinskog vijeća na izradu pročišćenog teksta Poslovnika, kako bi se članovima ovog i idućeg saziva olakšao rad.Člankom 12. propisuje se stupanje na snagu, sukladno stupanju na snagu odredbi Zakona i Zakona o izmjenama i dopunama Zakona o lokalnim izborima („Narodne novine“, broj 144/20.).  |
| Datum dokumenta | siječanj 2021. godine  |
| Je li nacrt bio objavljen na internetskim stranicama ili na drugi odgovarajući način?Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?Ako nije, zašto? | Nacrt Poslovničke odluke objavljen je na internetskoj stranici Općine Virje [www.virje.hr](http://www.virje.hr) Javno savjetovanje trajalo je trideset dana te je bilo otvoreno od 29. prosinca 2020. pa do 31. siječnja 2021. godine.- |
| Koji su predstavnici zainteresirane javnosti dostavili svoja očekivanja? | Putem internetske javne rasprave nismo zaprimili nijedno očitovanje. |
| ANALIZA DOSTAVLJENIH PRIMJEDABA:Prihvaćene primjedbePrimjedbe koje nisu prihvaćene i obrazloženje razloga za neprihvaćanje | --- |
| Troškovi provedenog savjetovanja | Provedba internetskog savjetovanja nije zahtijevala dodatne financijske troškove. |
| Tko je i kada izradio izvješće o provedenom savjetovanju? | Ime i prezime:Kristina Filipović | Datum:2. veljače 2021. |

KLASA: 011-01/21-01/02

URBROJ: 2137/18-21-2

Virje, 2. veljače 2021.